**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTAMS, PLANUOJAMIEMS ĮGYVENDINTI PAGAL PLUNGĖS RAJONO SAVIVALDYBĖS VIETOS VEIKLOS GRUPĖS 2014 – 2020 METŲ VIETOS PLĖTROS STRATEGIJOS PRIEMONĘ „GYVENIMO KOKYBĖS GERINIMAS IR KAIMŲ ATNAUJINIMAS KAIMO VIETOVĖSE“, IR LĖŠŲ SKYRIMO**

2021 m. kovo 25 d. Nr. T1-82

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ nuostatomis, ir atsižvelgdama į Vietos projektų finansavimo sąlygų aprašą, patvirtintą Plungės rajono savivaldybės Vietos veiklos grupės valdybos 2021 m. sausio 29 d. posėdžio protokolu Nr.1, Plungės rajono savivaldybės taryba n u s p r e n d ž i a:

1. Pritarti paraiškų teikimui finansinę paramą gauti projektams, planuojamiems įgyvendinti pagal Plungės rajono savivaldybės Vietos veiklos grupės 2014-2020 metų vietos plėtros strategijos priemonę „Gyvenimo kokybės gerinimas ir kaimų atnaujinimas kaimo vietovėse“, Nr. LEADER-19.2-SAVA-8 (projektų sąrašas pridedamas).

2. Dalyvauti projektų įgyvendinime partnerio teisėmis ir užtikrinti ne mažiau kaip 20 procentų visų tinkamų finansuoti projektų išlaidų padengimą Savivaldybės lėšomis.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su projektų teikimu bei įgyvendinimu susijusius dokumentus.

Savivaldybės meras Audrius Klišonis

## PRITARTA

Plungės rajono savivaldybės

tarybos 2021 m. kovo 25 d.

sprendimu Nr. T1-82

**PROJEKTŲ, PLANUOJAMŲ ĮGYVENDINTI PAGAL PLUNGĖS RAJONO SAVIVALDYBĖS VIETOS VEIKLOS GRUPĖS 2014 – 2020 METŲ VIETOS PLĖTROS STRATEGIJOS PRIEMONĘ „GYVENIMO KOKYBĖS GERINIMAS IR KAIMŲ ATNAUJINIMAS KAIMO VIETOVĖSE“,**

**Nr. LEADER-19.2-SAVA-8,** **SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Planuojamas projektas | Pareiškėjas | Projekto partneris | Prašoma EŽŪFKP ir LR VB suma  (iki 80 proc.), Eur | Partnerio įnašas  (ne mažiau 20 proc.), Eur | Planuojamas projekto biudžetas iš viso, Eur |
| 1. | „Alsėdžių kultūros centro veikla – gyvenimo kokybės gerinimas ir atnaujinimas miestelyje“ | Žemaičių Kalvarijos kultūros centras | Plungės rajono savivaldybės administracija | 39 821,00 | 9 955,25 | 49 776,25 |
| 2. | „Visos dienos mokykla“ | Plungės r. Kulių gimnazija rengia projektą | Plungės rajono savivaldybės administracija | 30 376,85 | 7 594,21 | 37 971,06 |
| 3. | „Žlibinų „Saulės tako“ rekonstrukcija“ | Žlibinų bendruomenė | Plungės rajono savivaldybės administracija | 31 856,80 | 7 964,20 | 39 821,00 |
| 4. | „Milašaičių kaimo centrinės aikštės sutvarkymo darbai“ | Milašaičių kaimo šeimų bendruomenė „Sruoja“ | Plungės rajono savivaldybės administracija | 39 821,00 | 9 955,25 | 49 776,25 |
| 5. | „Pėsčiųjų tiltelio per Babrungo upę ties Gandingos piliakalniu statyba ir Varkalių piliakalnio su gyvenviete tvarkyba“ | Gondingos bičiuliai | Plungės rajono savivaldybės administracija | 39 821,00 | 9 955,25 | 49 776,25 |

­­­­­­­­­­­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_