**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PARTNERIŲ DALYVAVIMUI PLUNGĖS RAJONO KULIŲ KRAŠTO BENDRUOMENĖS „ALANTAS“ PLANUOJAMO ĮGYVENDINTI PROJEKTO „ATVIRA BENDRUOMENĖS KŪRYBOS ERDVĖ KULIUOSE“ VEIKLOSE IR LĖŠŲ SKYRIMO**

2021 m. kovo 25 d. Nr. T1-83

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės tarybos 2020 m. birželio 25 d. sprendimu Nr. T1-144 „Dėl pritarimo Plungės rajono Kulių krašto bendruomenės „Alantas“ planuojamam įgyvendinti projektui „Atvira bendruomenės kūrybos erdvė Kuliuose“ ir lėšų skyrimo“, Plungės rajono savivaldybės taryba n u s p r e n d ž i a:

1. Pritarti Partnerių - Plungės r. savivaldybės Kulių kultūros centro, Plungės r. Kulių gimnazijos ir Plungės r. savivaldybės administracijos - dalyvavimui Plungės rajono Kulių krašto bendruomenės „Alantas“ (toliau - Pareiškėjas) projekto „Atvira bendruomenės kūrybos erdvė Kuliuose“ (toliau – Projektas), planuojamo įgyvendinti pagal 2014-2021 m. Europos ekonominės erdvės finansinio mechanizmo programos „Kultūra“ kvietimą „Vietos kultūrinio verslumo skatinimas“ (kvietimo Nr. LT04-3-KM-K01), veiklose.

2. Gavus patvirtinimą apie Projektui skirtą finansavimą pagal pateiktą paraišką, skirti Partnerių, nurodytų sprendimo 1 punkte, Projekto veiklų vykdymui, lėšas:

2.1. Plungės r. savivaldybės Kulių kultūros centrui - iki 4 103,00 eurų;

2.2. Plungės r. Kulių gimnazijai - iki 3 100,00 eurų;

2.3. Plungės rajono savivaldybės administracijai - iki 2 135,00 eurų.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su Plungės rajono savivaldybės administracijos dalyvavimu Projekte susijusius dokumentus.

Savivaldybės meras Audrius Klišonis